Školský klub detí pri ZŠ Huncovce, Školská 212/19, Huncovce

Správa o výchovno-vzdelávacej činnosti, jej výsledkoch a podmienkach Školského klubu detí v školskom roku 2022/2023

S úsmevom na perách 2022 / 2023



|  |  |
| --- | --- |
| **Základné identifikačné údaje o školskom klube detí** |  |
| **Názov školského zariadenia**  | Školský klub detí pri Základnej škole  |
| **Adresa školy**  | Školská 212/19, Huncovce |
| **Zriaďovateľ**  | Obec Huncovce |
|  |  |
|  |  |
|  |  |
|  |  |
|  |  |

**Údaje o počte žiakov**

Školský klub detí navštevovalo v tomto školskom roku 29 žiakov.

Počet žiakov prvého ročníka zapísaných do školského klubu v školskom roku 2022/2023 je 17. Počet žiakov ostatných ročníkov prihlásených do školského klubu v školskom roku 2022/2023 je 12. Počas školského roku 2022/ 2023 boli z ŠKD odhlásené 3 deti. K júnu 2023 navštevuje Školský klub detí 26 žiakov.

**Údaje o výsledkoch a činnosti ŠKD**

Školský klub detí (ŠKD) je školské zariadenie, ktoré sa stará o výchovu detí v čase mimo vyučovania, predovšetkým o deti zamestnaných rodičov. Vďaka projektu „*Kompenzácia poplatku v ŠKD za žiakov zo sociálne znevýhodneného prostredia a hmotnej* *núdzi*“ máme v ŠKD aj deti so sociálne znevýhodneného prostredia a hmotnej núdzi v počte 11 detí. ŠKD združuje deti 1. – 4. ročníka. Na konci školského roka sú žiaci odmeňovaní písomnými pochvalami a diplomami.

**Údaje o počte zamestnancov**

ŠKD tvoria 2 oddelenia, kde pracujú 2 vychovávateľky. V mesiacoch február a apríl vykonávali v ŠKD I. odd prax študentka tretieho ročníka pedagogickej fakulty v Prešove a študentka tretieho ročníka Strednej pedagogickej školy v Levoči.

**Údaje o priestorových a materiálno-technických podmienkach ŠKD**

Činnosť ŠKD prebiehala v priestoroch, ktoré zodpovedajú priestorovým normám, sú vhodné na oddych a relaxáciu žiakov. Sú vetrateľné. Priestory sú vybavené PC, interaktívnou tabuľou, magnetofónmi, spoločenskými hrami, športovými potrebami, loptami, a viacerými druhmi stavebníc. Využívajú sa: školské ihrisko, počítačové miestnosti, školská knižnica. K zariadeniu patrí aj mnoho metodických pomôcok, a veľa rekvizít, ktoré si je možné požičať aj z kabinetu. ŠKD je vybavený aj vlastnou knižnicou. Deti využívali aj školskú knižnicu, a mali dostatok aktivít spojených s čítaním a knihami.

**Údaje o aktivitách a prezentácii ŠKD**

Výchovná činnosť v ŠKD prebiehala podľa ročných plánov. Deti trávili čo najviac času vonku, v každom ročnom období. V rámci ŠKD máme k dispozícii bicykle, kolobežky, dostatok športového náčinia. V zime sme využívali sane a klzáky.

Mali sme tématické celky podľa ročných období a rôznych zvykov na Slovensku

**Pani jeseň** - robili sme z lístia jesenné víly, šarkany, na prechádzkach sme sa hrali s opadaným lístím.

**Október -úcta k starším** - robili sme pozdrav pre starých rodičov.

Jesenné tvorivé dielne

Deň jablka

ŠKD I.odd – Kultúrny program pre starých rodičov

Šarkaniáda

**November** sme venovali dopravnej výchove- robili sme si dopravné ihrisko a dopravné značky.

Návšteva cintorína ( Pamiatka zosnulých)

**December**–bol bohatý na aktivity, tešili sme sa na Vianoce a prázdniny - vyrábali sme vianočné ozdoby, vyzdobovali sme si priestory výrobkami s vianočnou tematikou, potešili sme sa v deň Sv. Mikuláša, spievali sme koledy. Zúčastnili sme sa Vianočnej burzy, kde sme prispeli aj vlastnými výrobkami. ŠKD I.odd – Mikulášske fotenie, tvorba fotokalendárov, vianočné tvorivé dielne v spolupráci s rodičmi

**V januári** sme sa venovali zimným radovánkam, venovali sme sa prosociálnej výchove a vyrobili sme si strom Novoročných prianí.

**Vo februári** sme si to vynahradili zimnými radovánkami, väčšinu času sme trávili na saniach a klzákoch, stavali sme snehuliakov a vďaka bohatej tohtoročnej nádielke snehu bola guľovačka na dennom poriadku.

Karneval

ŠKD I.odd. – Karneval v spolupráci s MŠ ( návšteva predškolákov )

ŠKD I.odd. - Návšteva obecnej knižnice

**Marec** - mesiac knihy - viac sme čítali a venovali sa dramatickej výchove.

ŠKD II.odd. - akcie so školskou knižnicou – Jeseň s knihou, Zima s knihou, Jar s knihou a aj Leto s knihou

ŠKD I. odd. – Usmievanka (žiaci sa zúčastnili natáčania hudobnej tv relácie v Košiciach)

ŠKD I. odd. – žiaci vyrábali darčeky ku Dňu učiteľov

ŠKD I. odd. – Deň vody – rôzne aktivity

ŠKD I. odd. - Veľkonočné tvorivé dielne

Pripravovali sme sa na Príchod Veľkej noci, vyrábali veľkonočnú výzdobu. Spoznávali čaro pôstneho obdobia, a rozprávali sa o Veľkonočných zvykoch na Slovensku.

**V apríli** sme otvorili tému pani jar a zdobili sme si priestory ŠKD, spoznávali jarné kvety.

ŠKD I. odd. – Deň Zeme – rôzne aktivity

 **V máji** sme sa tešili na Deň matiek - mamičkám sme robili darček s malým prekvapením.

ŠKD I.odd. – kultúrny program pre mamičky a vystúpenie pre žiakov 1. stupňa s Usmievankou

ŠKD II.odd. - Venovali sme sa aj prosociálnej výchove a hlavne vzťahom a správaniu -odkrývali sme pocity, dosť času sme venovali hlavne téme, ako krotiť hnev a prečo sa hnevám.

 **Jún** je mesiacom radosti - robili sme pozdrav ku Dňu otcov , opakujeme si dopravnú výchovu nakoľko sa blížia prázdniny.

ŠKD I. odd. – MDD – aktivity v triede ŠKD a na školskom dvore

ŠKD I. odd. – školský výlet do zábavného centra RIO v Kežmarku

ŠKD I. odd. – výroba darčekov všetkým zamestnancom základnej školy

Každý deň sme venovali značnú časť pozornosti domácim úlohám, hrali sme rôzne hry . Kolektívne alebo individuálne. Veľa času sme venovali pohybovým aktivitám, hrali sme pohybové hry v interiéri a keď to počasie dovolilo, boli sme často vonku. Deti rady hrajú futbal, naháňačky, rôzne loptového hry. Medzi obľúbené hry patrí kartová hra kvarteto, mladšie deti zaujali tangrami, pexeso alebo dooble.

**Záver**

Výchovná činnosť prebiehala vo voľnom čase detí a našou snahou bolo urobiť ju pre deti zábavnou, zaujímavou s prihliadnutím na potreby žiakov. Dôraz kladieme na vytváranie priateľskej atmosféry v oddeleniach, využívanie hier na oddych, na zábavu aj poučenie. V našej činnosti chceme v budúcnosti vylepšiť priestorové podmienky, vybavenie a vytvoriť útulnejšie prostredie na oddych, aby sa k nám deti rady vracali. Naďalej chceme pokračovať v plnení úloh Výchovného programu a spríjemňovať deťom ich pobyt v ŠKD.

Vychovávateľky: ŠKD I. odd. – Bc. Remiašová Zuzana

 ŠKD II. odd. – Bc. Kromková Renáta